Wa Liverpool da Barcelona ke nema? Mece ce makomar Sanchez? - BBC News Hausa
Wa Liverpool da Barcelona ke nema? Mece ce makomar Sanchez?
Labarai kai tsaye kan wainar da ake toyawa a kasuwar musayar 'yan kwallo ta nahiyar Turai a ranar 7 ga watan Agusta 2017 daga ranakun Litinin zuwa Alhamis.
Gareth Bale zai zauna a Real Madrid
Chelsea za ta yi zawarcin Serge Aurier
Labaran da jaridun Turai ke wallafawa
Gasar tsalle-tsalle da guje-guje da ake yi a Landan
Barcelona ta cimma yarjejeniya da Dembele
Barcelona ta cimma yarjejeniya da dan wasan Borussia Dortmund mai shekara 20, Ousmane Dembele, amman yanzue dole ta cimma matsaya da kungiyar kwallon kafa ta Jamus din wadda ke neman kusa da Fam miliyan 90.2 a kan dan wasan in ji jaridar L'Equipe
An wallafa a 10:24 7 Aug 201710:24 7 Aug 2017
'Sanchez ya rungumi kaddara'
Dan wasan gaban Chile, Alexis Sanchez, mai shekara 28, ya shirya domin ya rungumin kaddara kan kin sayar da shi da Gunners ta yi, ya kuma karasa shekara daya da ta saura a kwantiraginsa kafin ya bar kulob din a kasuwar 'yan wasa na badi, in ji jaridar Mirror.
An wallafa a 10:13 7 Aug 201710:13 7 Aug 2017
'Yan wasa sun yi min yawa -Wemger
Kociyan Arsenal, Arsene Wenger, ya ce karin 'yan wasa za su bar Gunners kafin a rufe kasuwar 'yan wasa saboda 'yan wasansa sun yi yawa, in ji jaridar Telegraph.
Jurgen Klopp ya fasa sayan Dijk
Kociyan Liverpool, Jurgen Klopp, ya shirya domin janye zawarcin dan wasan Southampton, Virgil van Dijk, da yake yi, yana mai amincewa da taka ledan masu tsaron bayan da kulob dinsa ke da shi yanzu, in ji jaridar Mirror.
An wallafa a 9:59 7 Aug 20179:59 7 Aug 2017
'Barcelona na son sayan Julian Draxler da kudin Neymar'
Barcelona za ta iya amfani da wasu daga cikin kudaden da ta samu daga cinikin Neymar domin zawarcin dan wasan PSG, Julian Draxler, dan wasan da aka ga wakilinsa a Barca,in ji jaridar Bild.
Julian Draxler dan wasan Jamus neImage caption: Julian Draxler dan wasan Jamus ne
'Barcelona na da gwarin guiwar sayan Coutinho'
Duk da cewar kociyan Liverpool, Jurgen Klopp, ya ce Coutinho ba na sayar wa ba ne, Barcelona tana samun kwarin guiwa na cimma yarjejeniyar sayan shi kan kudi Fam miliyan 90 (Kimanin naira biliyan 42) a wannan makon, in ji jaridar Sun.
Barcelona na za ta taya Countinho
Barcelona za ta taya dan wasan Liverpool, Philippe Coutinho, mai shekara 25, kan fam miliyan 120 (kimanin naira biliyan 57) bayan ta sayar da Neymar ga Paris St-Germain, in ji jaridar Star